《顾全州见邀江水涨不能赴》
明代·孟洋

桂林山深昼啼鹬，一春三见红日出。鸣雷达曙雨浪浪，洪潦平阶仍入室。

江间浪涌蛟螭翻，鲤鱼安得窥龙门。渡头行子立惆怅，徒系扁舟不可上。

美人只在水一方，百溯千回道转长。雨中空见枇杷落，飞尽杨花更断肠。

作者简介：（1483—1534）明汝宁府信阳人，字望之，一字有涯。弘治十八年进士。授行人，进御史，以论张璁、桂萼事谪桂林教授。后官至大理寺卿。有《孟有涯集》。